Петя Дубарова
Удавени звезди…

chitanka.info

Удавени звезди в морето плуват.

Солта цвета им свеж е прегорила.

Как тихо, без дори да се сбогуват,

изгубиха и светлина, и сила.

Но моето сърце ще се превърне

в гробница за тях, във пирамида

и живи, преродени ще ги върне,

узрели във плътта му като в мида

Издание:

Петя Дубарова, „Аз и морето“, издателство „Георги Бакалов“, Варна, 1980

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.